Бжьаниа Аԥсны иқәынхо аԥсылманцәа Кәырбан-ныҳәа рыдиныҳәалеит
15:00 28.06.2023 (ирҿыцуп: 15:03 28.06.2023)
© Sputnik / Томас Тхайцук Аслан Бжания
© Sputnik / Томас Тхайцук
2023 шықәса рзы Кәырбан-ныҳәа рашәара 28 иақәшәеит. Атәылаҿы уи ԥсшьаратә ныҳәамшны ирыларҳәеит.
АҞӘА, рашәара 28 - Sputnik. Аԥсны ахада Аслан Бжьаниа Аԥсны иқәынхо аԥсылманцәа Кәырбан-ныҳәа рыдиныҳәалеит.
Иара инаҵшьны иазгәеиҭеит Кәырбан-ныҳәаан иҟарҵо аԥсаҭатә адоуҳатә ҵакы ӷәӷәа шамоу, арыцҳаибашьара, аицхыраара ишырдыргоу.
"Кәырбан-ныҳәа Аԥсны иқәынхо ауаа рыбжьара аилибакаара, акзаара, аԥхарра символс иамоуп", - иҳәеит ахада адныҳәалараҿы.
Аԥсны зықьҩык раҟара Кәырбан-ныҳәа иазкыз амҵаныҳәарақәа ирылахәын.